|  |  |  |
| --- | --- | --- |
| cali |  |  |
| Ασφαλές Άγγιγμα ΕΛΙΖΑ- Εταιρία κατά της κακοποίησης του παιδιού |  | Θεματική: **Ζω καλύτερα - Ευ ζην**Υποθεματική: **Σεξουαλική Διαπαιδαγώγηση**Απευθύνεται σε μαθητές/μαθήτριες: **Νηπιαγωγείο, Α’ Δημοτικού, Β’ Δημοτικού, Γ’ Δημοτικού** Διάρκεια στο τετράμηνο: **1 εργαστήριο (2 διδακτικές ώρες)** |
|  |  |  |
| **Περιγραφή (50-100 λέξεις)**Το «Ασφαλές Άγγιγμα» συνιστά ένα καινοτόμο, επιστημονικά τεκμηριωμένο πρόγραμμα που αποσκοπεί στην αποτροπή της σεξουαλικής κακοποίησης παιδιών ηλικίας 5-9 ετών, εκπαιδεύοντας παράλληλα μικρά παιδιά, παιδαγωγούς και γονείς. Είναι αποτέλεσμα συνεργασίας του [ΕΛΙΖΑ](https://eliza.org.gr/drasis/prolipsi-sexoualikis-kakopiisis/) με το [New York Society for the Prevention of Cruelty to Children](http://www.nyspcc.org) και έχει προσαρμοστεί στο Ελληνικό εκπαιδευτικό σύστημα, κατόπιν προκαταρκτικής έρευνας.Στόχος είναι να βοηθήσει τα μικρά παιδιά να προστατεύουν το σώμα τους, να ξεχωρίζουν το «Ασφαλές» από το «ΟΧΙ Ασφαλές» Άγγιγμα, να μαθαίνουν να λένε «ΟΧΙ όταν αισθάνονται ότι απειλούνται, να ξέρουν πως υπάρχουν «μυστικά» που δεν τα «κρατάμε», αλλά τα αναφέρουμε σε ενήλικες που εμπιστευόμαστε. **Στοχευόμενες δεξιότητες*** Αυτομέριμνα, Ανθεκτικότητα, Υπευθυνότητα
* Κριτική Σκέψη
* Επικοινωνία, Συνδυαστικές Δεξιότητες Ψηφιακής Τεχνολογίας – Επικοινωνίας και Συνεργασίας
* Επίλυση Προβλημάτων

**Δραστηριότητες****Το πρόγραμμα αποτελεί ένα εκπαιδευτικό μέσο ενάντια στη σεξουαλική κακοποίηση και προσφέρει σε ψηφιακή μορφή:**α) **εκπαίδευση του παιδαγωγού/δασκάλου** για την αποτελεσματική υλοποίηση του προγράμματος, υπό τη μορφή σεμιναρίου μέσω βίντεο, διάρκειας 1 ώρας, από́ εκπαιδευμένους επαγγελματίες ψυχικής υγείας, σε ειδικά σχεδιασμένη ψηφιακή πλατφόρμα του προγράμματος του ΕΛΙΖΑ, που θα ονομάζεται «Ασφαλές Άγγιγμα». Αφού το παρακολουθήσει ο παιδαγωγός/δάσκαλος και συμπληρώσει το ερωτηματολόγιο αξιολόγησης, θα έχει πρόσβαση, μέσω της πλατφόρμας του ΙΕΠ, στο εξής αναρτημένο εκεί υλικό του προγράμματος:β) **1ο εργαστήριο** (χρονική διάρκεια 1 διδακτικής ώρας)**διαδραστικό βιωματικό εργαστήριο** (45-λεπτο βίντεο) **για τους μαθητές**, το οποίο πραγματοποιείται στην τάξη με τη βοήθεια του εκπαιδευτικού, μέσω εύχρηστου ψηφιακού οδηγού, που τον καθοδηγεί για την υλοποίηση του. Το βίντεο περιλαμβάνει βινιέτες με μαριονέτες σε παιχνίδια ρόλων, που βοηθούν τα παιδιά να μάθουν έννοιες ασφάλειας και προστασίας.  |  | **Σύνδεση με το Π.Σ:****Εκτυπώσιμο Υλικό*** Τετράδιο δραστηριοτήτων για τους μαθητές

**Απαραίτητοι Σύνδεσμοι**<https://asfalesaggigma.gr> <https://eliza.org.gr/>**Οπτικοακουστικό υλικό** -Βίντεο μαθητών**Διαδραστικό υλικό****Υποστήριξη εκπαιδευτικού**Πληροφορίες υποβάθρου (π.χ. ανάρτηση φυλλαδίου )Εκπαιδευτικό υλικό γνωριμίας των παιδιών με το τι είναι ασφαλές όταν κάποιος τα αγγίζει (ακόμη και κάποιος από το στενό οικογενειακό του περιβάλλον) και τι δεν είναι ασφαλές. Το παιδί ενημερώνεται για τα μέρη του σώματος του που πρέπει να «προφυλάξει» από «άβολα» αγγίγματα και το βάζει «πρωταγωνιστή» στη διαφύλαξη της σεξουαλικής του υγείας. Οδηγός (π.χ. ανάρτηση )* Οδηγός υλοποίησης προγράμματος την τάξη

Επιμόρφωση *(τρόπο ή λινκ ή ανάρτηση)** Οδηγίες προς τους εκπαιδευτικούς για την επιμόρφωσή τους στην πλατφόρμα του ΕΛΙΖΑ

Διαδικτυακή επιμόρφωσηΤο ΕΛΙΖΑ είναι σε θέση να οργανώσει εκπαιδευτικά σεμινάρια, για παιδαγωγούς, δασκάλους και γονείς σε όλη την Ελλάδα. Εκπαιδευτικό υλικό * για μαθητές Νηπιαγωγείου -Δημοτικού -Α΄, Β΄, Γ΄ τάξη.
* για γονείς
* για εκπαιδευτικούς
 |

γ) **2ο εργαστήριο (χρονική διάρκεια 1 διδακτικής ώρας)**

**Τετράδιο δραστηριοτήτων.** Μετά το πέρας του διαδραστικού βιωματικού εργαστηρίου, θα εκτυπώνεται από τον δάσκαλο και θα δίνεται στους μαθητές ένα, εκπαιδευτικά κατάλληλο για την ηλικία τους, τετράδιο εργασίας σχετικό με το θέμα της αυτοπροστασίας από ανεπιθύμητες χειρονομίες και καταστάσεις. Το υλικό αυτό θα προσφέρει στον παιδαγωγό τη δυνατότητα να το χρησιμοποιήσει μέσα στην τάξη για περαιτέρω επεξεργασία των εννοιών και των δεξιοτήτων που θα καλλιεργηθούν κατά τη διάρκεια του εργαστηρίου.

Προτείνεται ο παραπάνω τρόπος επιμόρφωσης των εκπαιδευτικών, ώστε να εξασφαλιστεί ότι έχουν προετοιμαστεί κατάλληλα για να υλοποιήσουν το πρόγραμμα μέσα στην τάξη, κατευθύνοντας τη μαθησιακή διαδικασία. Στο μεταξύ, θα τηρηθούν όλες οι προβλεπόμενες από την ελληνική και διεθνή νομοθεσία διαδικασίες όσον αφορά τα προσωπικά δεδομένα.

**Το πρόγραμμα δεν απαιτεί προηγούμενη εξειδικευμένη γνώση του εκπαιδευτικού**, αλλά μόνο την ως άνω περιγραφόμενη επιμόρφωση που θα λάβει χώρα όσον αφορά τις παρακάτω θεματικές: α) τα στάδια της σεξουαλικής ανάπτυξης των παιδιών, β) την αναγνώριση των πιθανών συμπτωμάτων σεξουαλικής κακοποίησης, γ) τον τρόπο προσέγγισης των μαθητών όταν υπάρχει υποψία ή αποκάλυψη περιστατικού και δ) τη διαδικασία αναφοράς πιθανών περιστατικών.

**Παρέχεται εύχρηστος οδηγός για τον εκπαιδευτικό με γενικές πληροφορίες και οδηγίες για την πρόσβαση στην ψηφιακή πλατφόρμα του ΕΛΙΖΑ, στην οποία θα μπορούν να έχουν πρόσβαση σε ξεχωριστή κατηγορία γονείς/ φροντιστές παιδιών για την ενημέρωση/ ευαισθητοποίηση τους γύρω από το φαινόμενο με πρακτικές συμβουλές για τη διαχείριση και αντιμετώπισή του.**

# **Προσαρμογές για εμποδιζόμενους μαθητές**

# **Επέκταση**

Με την αρωγή του ΙΕΠ, προτείνεται η διενέργεια ανοιχτής Δράσης για μαθητές σχολικών μονάδων με θέμα: «Ζωγράφισε ή/και περιέγραψε με λόγια έναν μεγάλο που εμπιστεύεσαι». Έτσι οι μαθητές, με ψυχαγωγικό τρόπο, θα εμπεδώσουν σημαντικές έννοιες που καλλιεργήθηκαν κατά τη διάρκεια του προγράμματος. Τα έργα και τα γραπτά των παιδιών μπορούν να αποτελέσουν μια Έκθεση για το κοινό, και η συγκεκριμένη Δράση θα ενταχθεί στο ευρύτερο πλάνο της επικοινωνιακής καμπάνιας που θα αναλάβει το ΕΛΙΖΑ για το ευρύ κοινό, με την καίρια συμβολή του Υπουργείου Παιδείας και Θρησκευμάτων.

# **Αξιολόγηση**

Αφού ολοκληρωθεί η συμπλήρωση του τετραδίου εργασίας θα πραγματοποιείται αναστοχασμός μέσω συζήτησης μέσα στην τάξη για τα θέματα και τις δεξιότητες που έχουν διδαχθεί τα παιδιά.

Προτείνεται το πρόγραμμα να υλοποιηθεί το Β’ τετράμηνο του σχολικού έτους, καθώς βάσει των αποτελεσμάτων της επιστημονικής έρευνας του προγράμματος που έχει πραγματοποιηθεί σε δημόσια και ιδιωτικά σχολεία της χώρας καταδείχτηκε ότι οι μαθητές που το παρακολούθησαν το Β’ Τετράμηνο είχαν αυξημένη ικανότητα κατανόησης του υλικού, άρα και καλύτερη διατήρηση των γνώσεων τους.

**Βήματα υλοποίησης του Προγράμματος «Ασφαλές Άγγιγμα», μέσω της εκπαιδευτικής πλατφόρμας** <https://asfalesaggigma.gr/>

1. Πραγματοποιήστε την εγγραφή σας στην εκπαιδευτική πλατφόρμα, ως εκπαιδευτικός. Με την εγγραφή σας θα αποκτήσετε πρόσβαση σε όλο το εκπαιδευτικό υλικό.

2. Παρακολουθήστε το βίντεο επιμόρφωσης εκπαιδευτικών και διαβάστε τις οδηγίες υλοποίησης του εργαστηρίου των μαθητών, καθώς και τις απαντήσεις σε συχνές απορίες

3. Υλοποιήστε το εργαστήριο των μαθητών στην τάξη, ακολουθώντας τις οδηγίες χρήσης του βίντεο

4. Προτρέψτε τους γονείς να πραγματοποιήσουν και οι ίδιοι εγγραφή στην πλατφόρμα, να παρακολουθήσουν το επιμορφωτικό βίντεο για γονείς και να παίξουν μαζί με τα παιδιά στο σπίτι το εκπαιδευτικό παιχνίδι, το οποίο έχει ως στόχο να βοηθήσει τα παιδιά να εντάξουν στην καθημερινότητα τους όσα έμαθαν από την εκπόνηση του προγράμματος